EkBass/fiwiki-20250220-pages-articles huggingface dataset:
Brandon Bass

Brandon Samuel Bass (s. 30. huhtikuuta 1985) on yhdysvaltalainen koripalloilija, joka pelaa Boston Celticsissä, NBA:ssa. 203 senttimetriä pitkä ja 113 kiloa painava Bass varattiin New Orleans Hornetsiin toisella kierroksella numerolla 33 vuoden 2005 varaustilaisuudessa. Hän ilmoittautui alkujaan jo vuoden 2004 varaustilaisuuteen, mutta veti itsensä pois ja palasi kaudeksi yliopistosarjaan. Hän pelasi myös toisen kauden yliopistossa, jossa hänet nimettiin vuoden pelaajaksi 2005. 26\. heinäkuuta 2007 Bass suostui allekirjoittamaan sopimuksen Dallas Mavericksin kanssa. Sopimuksen ehtoja ei julkistettu. Ennen kautta 2008-2009 hän allekirjoitti sopimuksen, jonka arvo oli 1 590 000 dollaria. 10\. heinäkuuta 2009 hän teki sopimuksen Orlando Magicin kanssa. Hänet kaupattiin Boston Celticsiin joulukuussa 2011. Tilalle Magic sai Glen Davisin ja Von Waferin. Ensimmäisen pelissään Celticsissä hän oli kentällä 28 minuuttia ja teki 20 pistettä. Hänellä on nuorempi veli Chris Bass, joka pelaa koripalloa Louisiana Statessa. 14\. heinäkuuta 2012 Bass allekirjoitti kolme vuotta kestävän jatkosopimuksen Celticsin kanssa. Hän tienaa sinä aikana 20 miljoonaa dollaria. == Lähteet == Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Ahti Laitinen

Ahti Ilkka Laitinen (s. 24. huhtikuuta 1946 Laukaa) on Turun yliopiston oikeussosiologian ja kriminologian professori.Asiantuntija: Ahti Laitinen. == Kirjoja == Ahti Laitinen on kirjoittanut ja toimittanut useita rikosoikeuden alan kirjoja. * Mäkelä, Päivi – Laitinen, Ahti: Tahallisesti sytytetyt tulipalot Suomessa. 2008. Rikos- ja prosessioikeuden julkaisusarja A:33. ISBN 978-951-29-3524-6Tahallisesti sytytetyt tulipalot Suomessa. * Laitinen, Ahti (toim.): Kirjoituksia oikeussosiologiasta ja kriminologiasta – Writings in the Sociology of Law and Criminology. 2003. Rikos- ja prosessioikeuden sarja, A:32. ISBN 951-29-3209-1Kirjoituksia oikeussosiologiasta ja kriminologiasta. * Laitinen, Ahti (toim.): Kirjoituksia syrjäytymisestä, syrjinnästä ja petoksista. 2003. Rikos- ja prosessioikeuden julkaisusarja A:31. ISBN 951-29-2608-3Kirjoituksia syrjäytymisestä, syrjinnästä ja petoksista. * Niskanen, Hannu – Ahonen, Timo – Laitinen, Ahti: Suomalaisten luottamus tuomioistuimiin. 2003. Rikos- ja prosessioikeuden julkaisusarja A:25. ISBN 951-29-1602-9Suomalaisten luottamus tuomioistuimiin. == Lähteet == Luokka:Turun yliopiston professorit Luokka:Suomalaiset juristit Luokka:Suomalaiset kriminologit Luokka:Suomalaiset professorit Luokka:Vuonna 1946 syntyneet Luokka:Elävät henkilöt
Santa Cruz (Rio de Janeiro)

Santa Cruz on noin 200 000 asukkaan laaja kaupunginosa Rio de Janeiron länsiosassa, kauempana keskustasta. Väestö on alueella keskiluokkaa, osa on alemman keskitulotason ja alhaisen tulon asukkaita. Suuren pinta-alansa vuoksi alue on suhteellisen harvaan asuttua. Rio de Janeiron henkilöliikenteen rautatieverkon linja kulkee myös Santa Cruziin, joka on monimuotoinen alue: siellä on kaupallisia, asuin- ja teollisuusalueita.http://portalgeo.rio.rj.gov.br/bairroscariocas/index_bairro.htm Itaguaín sataman rakentamisen jälkeen alue on nopeasti kehittynyt. ==Lähteet== == Aiheesta muualla == Luokka:Rio de Janeiro Luokka:Kaupunginosat
Move (albumi)

Move on The Move -yhtyeen debyyttialbumi, joka julkaistiin maaliskuussa 1968. == Kappaleet == # # # # # # # # #Zing Went the Strings of My Heart (James F. Hanley) # # # # == Kokoonpano == * Carl Wayne - laulu * Roy Wood - laulu, kitara * Bev Bevan - laulu, rummut * Ace Kefford - laulu, basso * Trevor Burton - laulu, kitara * Nicky Hopkins - piano * Tony Visconti - sovitukset puhaltimille ja jousille == Aiheesta muualla == * Move discogs.com -sivustolla Luokka:The Moven albumit Luokka:Vuoden 1968 esikoisalbumit
Nei Paulo Moretto

Nei Paulo Moretto (25. toukokuuta 1936 Caxias do Sul – 6. huhtikuuta 2023 Caxias do Sul) oli brasilialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Cruz Altan hiippakunnan piispaksi 16. marraskuuta 1972. Piispaksi vihkiminen seurasi 28. tammikuuta 1973. Pääkonsekraattorina toimi Alfredo Vicente Scherer, jota avustivat Umberto Mozzoni ja Benedito Zorzi.Catholic-Hierarchy.org: Bishop Nei Paulo Moretto Moretto sai 21. tammikuuta 1976 nimityksen Caxias do Sulin hiippakunnan koadjuuttoripiispaksi ja Thubursicumin titulaaripiispaksi. 26. toukokuuta 1983 hänestä tuli Caxias do Sulin piispa, jona hän toimi, kunnes jäi eläkkeelle 6. heinäkuuta 2011. == Lähteet == Luokka:Brasilialaiset papit Luokka:Katoliset piispat Luokka:Vuonna 1936 syntyneet Luokka:Vuonna 2023 kuolleet
Alfio Rapisarda

Alfio Rapisarda (s. 3. syyskuuta 1933) on italialainen roomalaiskatolinen arkkipiispa. Hänet vihki papiksi Guido Luigi Bentivoglio 14. heinäkuuta 1957, ja hänet nimitettiin Cannaen titulaariarkkipiispaksi sekä apostoliseksi nuntiukseksi Boliviaan 22. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.Catholic- Hierarchy.org: Archbishop Alfio Rapisarda Rapisarda sai 29. tammikuuta 1985 nimityksen apostoliseksi pro-nuntiukseksi Zaireen. 2. kesäkuuta 1992 hänet nimitettiin apostoliseksi nuntiukseksi Brasiliaan ja 12. lokakuuta 2002 Portugaliin. Hän jäi eläkkeelle 8. marraskuuta 2008. == Lähteet == Luokka:Italialaiset piispat Luokka:Katoliset arkkipiispat Luokka:Kristinusko Boliviassa Luokka:Katolinen kirkko Brasiliassa Luokka:Vuonna 1933 syntyneet Luokka:Elävät henkilöt
Jorge Ortiga

thumb|right|Jorge Ferreira da Costa Ortiga Jorge Ferreira da Costa Ortiga (s. 5. maaliskuuta 1944, Vila Nova de Famalicão) on portugalilainen roomalaiskatolinen arkkipiispa. Hänet vihittiin papiksi Bragan arkkihiippakuntaan 9. heinäkuuta 1967 ja nimitettiin sen vihkipiispaksi sekä Nova Barbaran titulaaripiispaksi 9. marraskuuta 1987. Piispaksi vihkiminen seurasi 3. tammikuuta 1988. Pääkonsekraattorina toimi Eurico Dias Nogueira, jota avustivat António de Castro Xavier Monteiro ja Carlos Francisco Martins Pinheiro.Archbishop Jorge Ferreira da Costa Ortiga Ferreira da Costa Ortiga sai 5. kesäkuuta 1999 nimityksen Bragan arkkipiispaksi. == Lähteet == Luokka:Portugalilaiset papit Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
Pedro Casaldáliga

Pedro Casaldáliga Plá (16. helmikuuta 1928 – 8. elokuuta 2020) oli Espanjassa syntynyt, Brasiliassa toiminut roomalaiskatolinen piispa. Hänet vihittiin klaretiinien papiksi 31. toukokuuta 1952 ja nimitettiin São Félixin apostoliseksi hallitsijaksi 27. huhtikuuta 1970 ja prelaatiksi (samalla Altavan titulaaripiispaksi) 27. elokuuta 1971. Piispaksi vihkiminen seurasi 23. lokakuuta. Pääkonsekraattorina toimi Fernando Gomes dos Santos, jota avustivat Tomás Balduino ja Juvenal Roriz.Catholic-Hierarchy.org: Bishop Pedro Casaldáliga Plá, C.M.F. Casaldáliga erosi titulaarihiippakunnan johdosta 26. toukokuuta 1978, mutta jatkoi São Félixin prelaattina toimimista, kunnes jäi eläkkeelle 2. helmikuuta 2005. Casaldáliga oli keskeinen menestyksen teologian edustaja. Hän oli myös julkaistu runoilija, jonka teoksia on käännetty paljon. Hänestä tuli vuonna 2000 Universidade Estadual de Campinasin kunniatohtori. == Lähteet == Luokka:Espanjalaiset papit Luokka:Brasilialaiset papit Luokka:Espanjalaiset runoilijat Luokka:Brasilialaiset runoilijat Luokka:Katoliset piispat Luokka:Vuonna 1928 syntyneet Luokka:Vuonna 2020 kuolleet
Seestin ilotuliteonnettomuus

Seestin ilotuliteonnettomuus oli Seestin kaupunginosassa Tanskan Koldingissa 3. marraskuuta 2004 tapahtunut onnettomuus. Onnettomuus sai alkunsa kaupunginosassa sijainneesta ilotulitetehtaasta, josta puolestaan tuho levisi myöhemmin ympäri kaupunkia. Koko onnettomuudessa loukkaantui yhteensä 24 ihmistä ja yhden ihmisen tiedetään menehtyneen. Onnettomuus aiheutti myös 2 000 ihmisen evakuoinnin ja kahdeksan pelastusajoneuvon tuhoutumisen. Onnettomuuden seurauksena kaikki tehtaan vieressä asuneet ihmiset evakuoitiin, mutta muita kehotettiin pysyttelemään sisätiloissa. Tietojen mukaan koko onnettomuudessa vaurioitui 355 taloa, ja niistä 176 raunioitui asuinkelvottomaksi. Myöhemmin todettiin 2 107 talon vaurioituneen räjähdyksestä, ja kaikkien vahinkojen korjaukseen sanottiin kuluvan 100 miljoonaa euroa. N.P Johnsensin ilotulitetehdas oli ennen tuhoutumistaan suurin ilotulitteiden maahantuoja Tanskassa: sen markkina-osuus oli 25 %. Ennen onnettomuutta tehtaan varastoon lastattiin 284 nettotonnia raketteja (jossa 300 nettotonnia oli suurin sallittu määrä). Myöhemmin onnettomuuden sattuessa luultiin ensin, että tehtaaseen olisi lastattu sallittua enemmän raketteja. Koko onnettomuus oli johtunut erehdyksestä, jossa yksi ilotulitelaatikoista oli pudonnut maahan ja syttynyt, mikä puolestaan aiheutti yhdessä muiden ilotulitteiden kanssa laajaan osaan kaupunkia iskeneen ilotulitesateen. Lopulta erehdyksen aiheuttaneiden kahden työntekijän oli pitänyt juosta ulos varastosta. Kun palokunta saapui paikalle, se totesi, että tulen sammuttaminen lisäongelmia aiheuttamatta oli mahdotonta ja että kun tulipalo sytytti muutkin ilotulitepaketit, ne aiheuttivat entistä ankarampia räjähdyksiä. ==Lähteet== Luokka:Räjähdysonnettomuudet Luokka:Tanskan historia Luokka:Vuoden 2004 onnettomuudet Luokka:Koldingin kunta
Antonio Juan Baseotto

Antonio Juan Baseotto (s. 4. huhtikuuta 1932 Buenos Aires) on argentiinalainen roomalaiskatolinen piispa. Hänet vihittiin redemptoristien papiksi 6. huhtikuuta 1957 ja nimitettiin Añatuyan hiippakunnan koadjuuttoripiispaksi 1. helmikuuta 1991. Piispaksi vihkiminen seurasi 27. huhtikuuta. Pääkonsekraattorina toimi Jorge Gottau, jota avustivat Manuel Guirao ja Ubaldo Calabresi.Catholic-Hierarchy.org: Bishop Antonio Juan Baseotto, C.SS.R. Baseottosta tuli Añatuyan piispa 21. joulukuuta 1992. Hän sai 8. marraskuuta 2002 nimityksen Argentiinan sotilaspiispaksi, joksi hänet asetettiin 18. joulukuuta. Hän jäi eläkkeelle 15. toukokuuta 2007. == Lähteet == Luokka:Argentiinalaiset papit Luokka:Katoliset piispat Luokka:Vuonna 1932 syntyneet Luokka:Elävät henkilöt
Hugolino Cerasuolo Stacey

Hugolino Cerasuolo Stacey (4. huhtikuuta 1932 Guayaquil – 24. toukokuuta 2019) oli ecuadorilainen roomalaiskatolinen piispa. Hänet vihittiin fransiskaanien papiksi 29. kesäkuuta 1954 ja nimitettiin Galápagosin prefektiksi 3. lokakuuta 1967. Hän sai 30. toukokuuta 1975 nimitykset Guayaquilin arkkihiippakunnan vihkipiispaksi ja Valerian titulaaripiispaksi. Piispaksi vihkiminen seurasi 6. heinäkuuta. Pääkonsekraattorina toimi Bernardino Carlos Guillermo Honorato Echeverría Ruiz, jota avustivat Ernesto Alvarez Alvarez ja Cándido Rada Senosiáin.Catholic-Hierarchy.org: Bishop Hugolino Cerasuolo Stacey, O.F.M. Cerasuolo Stacey nimitettiin 2. toukokuuta 1985 Lojan piispaksi, jona hän toimi, kunnes jäi eläkkeelle 15. kesäkuuta 2007. == Lähteet == Luokka:Ecuadorilaiset papit Luokka:Katoliset piispat Luokka:Vuonna 1932 syntyneet Luokka:Vuonna 2019 kuolleet
Jackie Daniels

Jackie Daniels (s. 4. marraskuuta 1989 Glendale, Arizona, Yhdysvallat) on yhdysvaltalainen pornonäyttelijä. Hän on toiminut myös Penthousen mallina. ==Ura== Daniels aloitti stripparina 18-vuotiaana, jolloin hänen esiintyjänimensä oli Whiskey.Live With Lauren haastattelu 2011 Viitattu 4.4.2012 Daniels tanssi yhteensä kaksi ja puoli vuotta. Hän siirtyi pornoelokuvien pariin vuonna 2008, mutta jatkoi vielä vuoden ennen kuin vaihtoi uraa lopullisesti. Vuonna 2010 Daniels huomioitiin The Sex Files: A Dark XXX Parody elokuvasta AVN-ehdokkuudella parhaasta ryhmäseksikohtauksesta, yhdessä Charley Chasen, Gracie Glamin, Pike Nelsonin ja Angelica Ravenin kanssa. Vuotta myöhemmin Daniels oli toistamiseen ehdolla AVN-palkinnon voittajaksi kahdessa eri luokassa elokuvista WKRP in Cincinnati: A XXX Parody ja The Big Lebowski: A XXX Parody. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1989 syntyneet Luokka:Elävät henkilöt
Lanka (täsmennyssivu)

Lanka voi tarkoittaa muun muassa seuraavia asioita: ==Suomenkielinen sana== * lanka, tekstiilituotteiden raaka-aine * hammaslanka, hammasvälien puhdistaja * johtolanka eli lupaava etsintälinja * piikkilanka * puhelinlanka eli puhelinjohdin * sähkölanka eli sähköjohto ==Muita== * Lanka, ukrainalainen runoilijaryhmä, myöhemmin Mars
Al Stillman

Al Stillman (26. kesäkuuta 1906 New York – 1979AllMusic: Al Stillman) oli yhdysvaltalainen sanoittaja. Hänen yhteistyökumppaneitaan olivat sellaiset säveltäjät kuin Arthur Schwartz, George Gershwin, Ernesto Lecuona, Robert Allen, Fred Ahlert, Percy Faith ja Paul McGrane. Hän työskenteli useissa näyttämöteoksissa, ja hän kirjoitti Karnevaalin pyörteissä -elokuvan musiikin. Lisäksi hänen kappaleitaan oli Kardinaalissa. Varsinkin hänen yhteistyönsä Allenin kanssa oli menestyksekästä, ja hänen kappaleitaan ovat esittäneet muiden muassa Ella Fitzgerald, Glenn Miller ja Johnny Mathis. Hänet otettiin Songwriters Hall of Fameen vuonna 1982.Songwriters Hall of Fame: Al Stillman Stillman valmistui New Yorkin yliopistosta. Hän kirjoitti aluksi Franklin Pierce Adamsin kolumniin, ja vuonna 1933 hänestä tuli Radio City Music Hallin vakituinen kirjoittaja. == Lähteet == Luokka:Yhdysvaltalaiset sanoittajat Luokka:Songwriters Hall of Fame Luokka:Vuonna 1906 syntyneet Luokka:Vuonna 1979 kuolleet
Ludovic Valborge

Ludovic Valborge (1889–?) oli haitilainen ampuja. Hän oli mukana vuoden 1924 kesäolympialaisissa Pariisissa saamassa pronssia 400, 600 ja 800 metrin vapaakiväärin joukkuekilpailussa. Lisäksi hän osallistui yksilönä 600 metrin vapaakiväärikilpailuun sijoittuen kuudenneksi.Ludovic Valborge Biography and Olympic Results | Olympics at Sports-Reference.com == Lähteet == Luokka:Haitilaiset ampujat Luokka:Haitilaiset olympiamitalistit Luokka:Vuonna 1889 syntyneet Luokka:Kuolinvuosi puuttuu
Ludovic Augustin

Ludovic C. Augustin (1902–?) oli haitilainen ampuja. Hän kilpaili kesäolympialaisissa 1924 Pariisissa ja sai 400, 600 ja 800 metrin vapaakiväärin joukkuekilpailussa pronssia. Lisäksi hän sijoittui yksilönä 600 metrin vapaakiväärikilpailussa viidenneksi.Ludovic Augustin Biography and Olympic Results | Olympics at Sports-Reference.com == Lähteet == Luokka:Haitilaiset ampujat Luokka:Haitilaiset olympiamitalistit Luokka:Vuonna 1902 syntyneet Luokka:Kuolinvuosi puuttuu
Rosendo Huesca Pacheco

Rosendo Huesca Pacheco (3. maaliskuuta 1932 – 25. marraskuuta 2017) oli meksikolainen roomalaiskatolinen arkkipiispa. Hänet vihittiin papiksi Puebla de los Angelesin arkkihiippakuntaan 28. lokakuuta 1956 ja nimitettiin sen vihkipiispaksi sekä Themisoniumin titulaaripiispaksi 30. toukokuuta 1970. Piispaksi vihkiminen seurasi 24. elokuuta. Pääkonsekraattorina toimi Octaviano Márquez y Tóriz, jota avustivat Emilio Abascal y Salmerón ja Luis Guízar y Barragán.Catholic-Hierarchy.org: Archbishop Rosendo Huesca Pacheco Huesca Pacheco sai 28. syyskuuta 1977 nimityksen Puebla de los Angelesin arkkipiispaksi, joksi hänet asetettiin 26. marraskuuta. Hän jäi eläkkeelle 5. helmikuuta 2009. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2017 kuolleet
Anthony Soter Fernandez

Anthony Soter Fernandez (22. huhtikuuta 1932 Sungai Petani – 28. lokakuuta 2020 Cheras) oli malesialainen kardinaali. Hänet vihittiin papiksi Penangin hiippakuntaan 10. joulukuuta 1966 ja nimitettiin sen piispaksi 29. syyskuuta 1977. Piispaksi vihkiminen seurasi 17. helmikuuta 1978. Pääkonsekraattorina toimi Gregory Yong Sooi Ngean, jota avustivat James Chan Soon Cheong ja Anthony Lee Kok Hin.Catholic-Hierarchy.org: Archbishop Anthony Soter Fernandez Fernandez sai 2. heinäkuuta 1983 nimityksen Kuala Lumpurin arkkipiispaksi, jona hän toimi, kunnes erosi tehtävistään 24. toukokuuta 2003. Hänet ylennettiin kardinaaliksi vuonna 2016. == Lähteet == Luokka:Malesialaiset papit Luokka:Katoliset arkkipiispat Luokka:Kardinaalit Luokka:Vuonna 1932 syntyneet Luokka:Vuonna 2020 kuolleet
James Chan Soon Cheong

James Chan Soon Cheong (26. heinäkuuta 1926 – 22. huhtikuuta 2023Catholic- Hierarchy.org: Bishop James Chan Soon Cheong) oli malesialainen roomalaiskatolinen piispa. Hänet vihittiin papiksi 9. elokuuta 1959 ja nimitettiin Malacca-Johorin hiippakunnan (sittemmin Melaka-Johor) piispaksi 18. joulukuuta 1972. Piispaksi konsekroinnin suoritti 8. kesäkuuta 1973 Dominic Vendargon, jota avustivat Michel Olçomendy ja Gregory Yong Sooi Ngean. Chan Soon Cheong jäi eläkkeelle 10. joulukuuta 2001. == Lähteet == Luokka:Malesialaiset papit Luokka:Katoliset piispat Luokka:Vuonna 1926 syntyneet Luokka:Vuonna 2023 kuolleet
Paul Tan Chee Ing

Paul Tan Chee Ing (s. 5. huhtikuuta 1940) on malesialainen roomalaiskatolinen piispa. Hänet vihittiin papiksi 21. kesäkuuta 1971, ja hänestä tuli jesuiittapappi 2. helmikuuta 1979. Hänet nimitettiin Melaka-Johorin hiippakunnan piispaksi 13. helmikuuta 2003. Piispaksi vihkiminen seurasi 15. toukokuuta. Pääkonsekraattorina toimi Adriano Bernardini, jota avustivat Anthony Soter Fernandez ja James Chan Soon Cheong.Catholic-Hierarchy.org: Bishop Paul Tan Chee Ing, S.J. == Lähteet == Luokka:Malesialaiset papit Luokka:Katoliset piispat Luokka:Jesuiitat Luokka:Vuonna 1940 syntyneet Luokka:Elävät henkilöt
Cornelius Piong

Cornelius Piong (s. 1. heinäkuuta 1949) on malesialainen roomalaiskatolinen piispa. Hänet vihittiin papiksi Kota Kinabalun hiippakuntaan 27. maaliskuuta 1977 ja nimitettiin Keningaun hiippakunnan piispaksi 17. joulukuuta 1992. Piispaksi vihkiminen seurasi 6. toukokuuta 1993. Pääkonsekraattorina toimi Peter Chung Hoan Ting, jota avustivat Anthony Soter Fernandez ja John Lee Hiong Fun-Yit Yaw.Catholic-Hierarchy.org: Bishop Cornelius Piong == Lähteet == Luokka:Malesialaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Julius Dusin Gitom

Julius Dusin Gitom (s. 14. lokakuuta 1957) on malesialainen roomalaiskatolinen piispa. Hänet vihki papiksi Kota Kinabalun hiippakuntaan John Lee Hiong Fun- Yit Yaw 19. marraskuuta 1989. Hänet nimitettiin Sandakanin hiippakunnan piispaksi 16. heinäkuuta 2007. Piispaksi vihkiminen seurasi 15. lokakuuta. Pääkonsekraattorina toimi Salvatore Pennacchio, jota avustivat Lee Hiong Fun- Yit Yaw ja Cornelius Piong.Catholic-Hierarchy.org: Bishop Julius Dusin Gitom == Lähteet == Luokka:Malesialaiset papit Luokka:Katoliset piispat Luokka:Vuonna 1957 syntyneet Luokka:Elävät henkilöt
Émile Bulteel

Émile J. Bulteel (3. elokuuta 1906 Tourcoing – 21. maaliskuuta 1978 Tourcoing) oli ranskalainen vesipalloilija. Hän kilpaili vuoden 1928 kesäolympialaisissa Amsterdamissa ja kuului siellä pronssia saaneeseen joukkueeseen.Émile Bulteel Biography and Olympic Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset olympiamitalistit Luokka:Vuonna 1906 syntyneet Luokka:Vuonna 1978 kuolleet
Leslie Hammond

Leslie Charles Hammond (4. maaliskuuta 1905 Madras – 1955 Ballarat) oli intialainen maahockeypelaaja. Hän kilpaili kesäolympialaisissa 1928 ja 1932 kuuluen molemmilla kerroilla kultaa voittaneeseen joukkueeseen. Hän muutti Australiaan, jossa kuolikin.Leslie Hammond Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1905 syntyneet Luokka:Vuonna 1955 kuolleet
Merituuli (täsmennyssivu)

Merituuli voi tarkoittaa seuraavia: * merituuli, meren ja rannikon päällä tapahtuva ilmavirtaus * Merituuli (nimi), naisen etunimi * Merituuli, Keskon omistama kauppakeskus Espoossa * Merituuli, toimistorakennus Mussalon satamassa Kotkassa * L/A Merituuli, Hailuodon ensimmäinen maantielautta * Meri-Tuuli, vuonna 1947 Siikajokisuulle uponnut rahtialus.
Yutyrannus

Yutyrannus oli höyhenpeitteisten dinosaurusten suku. Sen ainoa laji on Kiinasta löytynyt Yutyrannus huali, jonka fossiilista tieto julkaistiin Nature-lehdessä keväällä 2012. Yutyrannus oli lähes 10 metriä pitkä ja painoi yli tonnin. Se on Tyrannosaurus rexin sukua. Se on tunnistettu kolmesta lähes täydellisestä luurangosta, jotka löytyivät Liaoningin maakunnasta. Löydöstä tekee merkittävän se, että se todistaa myös suurikokoisilla tyrannosaureilla olleen untuvan kaltaiset sulat. == Lähteet == Luokka:Tyrannosaurit
Up

Up tai UP voi tarkoittaa seuraavaa: * Up, ABCn vuonna 1989 julkaistu studioalbumi * Up, R.E.M:n vuonna 1998 julkaistu studioalbumi * Up – kohti korkeuksia, vuoden 2009 elokuva * Union Pacific Railroad (AAR-lyhenne: UP), yhdysvaltalainen rautatieyhtiö * Uusi päivä, suomalainen draamasarja * Universität Potsdam (UP), Potsdamin yliopisto Saksassa.
Larry Evans

Larry Melvyn Evans (22. maaliskuuta 1932 New York – 15. marraskuuta 2010)https://www.latimes.com/archives/la-xpm-2010-nov-23-la-me-larry- evans-20101123-story.html oli yhdysvaltalainen shakin suurmestari, shakkikirjailija ja shakkikolumnisti. Evans voitti Yhdysvaltain shakkimestaruuden viisi kertaa vuosien 1951 ja 1980 välillä ja pelasi Yhdysvaltain joukkueessa shakkiolympialaisissa yhdeksän kertaa. Hän kirjoitti yli 20 shakkiaiheista kirjaa ja toimitti shakkipalstaa nimeltä Evans on Chess, jota julkaistiin yli 50 yhdysvaltalaisessa sanomalehdessä. ==Lähteet== * * Chess.com: Evans on Chess Luokka:Yhdysvaltalaiset shakinpelaajat Luokka:Shakin suurmestarit Luokka:Vuonna 1932 syntyneet Luokka:Vuonna 2010 kuolleet
Pavel Landgraf

Hermann Paul (Pavel) Landgraf (18. syyskuuta 1940 Praha – 20. marraskuuta 2017 Helsinki)Kuolinilmoitus, Helsingin Sanomat 30.11.2017, s. B 15 oli suomalainen taidemaalari. Hän opiskeli maalausta ja taidehistoriaa Frankfurt am Mainin Städel-koulussa ja Pariisin École des Beaux-Arts -taideakatemiassa. Landgraf oli taidemaalariliiton ja Kiilan jäsen. Hän asui Suomessa vuodesta 1973 lähtien. Landgrafin teokset jakautuvat abstrakteihin ja figuratiivisiin maalauksiin. Jälkimmäisiin kuuluu mm. sarja pulloasetelmia. Landgrafilla oli ”ekspressiivinen” vaihe, jolloin hänellä oli konkreettinen mielikuva valmiista taulusta nimineen, kun taas myöhemmin hän antoi maalausprosessin aikana yhä enemmän tilaa leikkimisvietilleen. Abstrakteissa teoksissaan Landgraf maalaa spontaanisti, käyttäen värejä tunnetilojensa ja valo-olosuhteiden mukaan (esim. Nunc stans -sarjassa). Uudempaa työskentelytapaa edustaa sarja Der Maler malt: taiteilija valitsee pieniä levymäisiä alustoja, joihin hän on sekoittanut värejä, ja julistaa ne ilman suurempia muutoksia valmiiksi tauluiksi. Taulujen pyöristetyt kulmat tuovat mieleen paletin muodon. ==Lähteet== * * * * * ===Viitteet=== ==Aiheesta muualla== * Pavel Landgrafin muistokirjoitus Helsingin Sanomissa Luokka:Suomalaiset taidemaalarit Luokka:Vuonna 1940 syntyneet Luokka:Vuonna 2017 kuolleet
OG Mixtape

OG Mixtape on rap-artisti OG Ikosen mixtape, joka julkaistiin 3rd Rail Musicin kautta 16. toukokuuta 2012. Hip hop -sivusto Redrum-187 julkaisi kappaleen "Mafia x 2" ilmaisladattavaksi sivustollaan 10. toukokuuta 2012. Mixtape sisältää uusien kappaleiden lisäksi kappaleita, joilla OG Ikonen on vieraillut sekä demopätkiä. OG Mixtapen miksaamisesta vastaa DJ Tatc. Mixtapen kappale "Ulottuvuudesta viis" löytyy myös OG Ikosen ja Liigalaiskan muodostaman Vitun kova ääni -rap-duon, elokuussa 2012 julkaistulta, toiselta pitkäsoitolta Se kuulee jotai äänii ku se kattelee tonne.... Kappaleen taustamusiikki on albumilla "akustisempi", kuin mixtapella. == Kappaleet == # # # # # # # # # # # # # # # {{kappale|Ulottuvuudesta viis|2|32|info=mukana Liigalaiska) # # # {{kappale|Juoppojunassa|3|02|info=mukana Mac Bueno) # # # # # # # == Biitit == * Koksu-Koo: 3 * Kube: 4 * 1005 & Eemo1: 5 * Kilari Audio: 6 * OG Ikonen: 7, 10 * DJ Polarsoul: 8, 21 * DJ Kridlokk: 9 * AR2: 11 * Huge L: 12 * 6Mäki: 13 * Seyed Sami: 15 * Sami Tammela: 16 * Petos: 17 * DJ Tatc: 18 * Liukas Niklas: 20 * Juan Muteniac: 22 * Tupla-A: 24 * Kyläpäällikkö Kosonen & OG Ikonen: 25 == Lähteet == == Aiheesta muualla == * OG Ikosen haastattelu Redrum-187 -sivustolla * Mixtapen arvostelu Redrum-187 -sivustolla Luokka:OG Ikosen albumit Luokka:Kilari Audion tuottamat albumit Luokka:DJ Kridlokkin tuottamat albumit Luokka:Huge L:n tuottamat albumit Luokka:Vuoden 2012 albumit Luokka:Suomalaiset mixtapet
Patrick Kilpatrick

Patrick Kilpatrick (s. 20. elokuuta 1949 Orange, Virginia, Yhdysvallat) on yhdysvaltalainen näyttelijä, joka on useimmiten esiintynyt draamasarjoissa ja elokuvissa, kuten Teräsmieheni (1994), Kaappaus raiteilla (1995), Last Man Standing (1996), Minority Report (2002) ja C.S.I. Miami (2009).Patrick Kilpatrick Filmography Starpulse. Viitattu 5.4.2012. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1949 syntyneet Luokka:Elävät henkilöt
Porbandar

Porbandar () () on rannikkokaupunki Gujaratin osavaltiossa Intiassa. Kaupunki tunnetaan ehkä parhaiten Mahatma Gandhin syntymäpaikkana. Kaupungissa asui vuoden 2011 väestönlaskennan noin 150 000 ihmistä. Porbandarin lentoasema sijaitsee kaupungin lähistöllä. ==Lähteet== Luokka:Gujaratin kaupungit de:Porbandar (Staat) nl:Porbandar
Duell Yhtiöt

Duell Yhtiöt Oy on suomalainen maahantuonti-, suoramyynti- ja markkinointiorganisaatio. Sen tuotevalikoimaan kuuluvat pääsääntöisesti toimisto-, ensiapu- ja työturvallisuustarvikkeet. Yrityksen pääkonttori ja varasto sijaitsevat Turussa. Yrityksellä on kolme tytäryhtiötä. Vuonna 2010 yhtiön liikevaihto oli 1,4 miljoonaa euroa. ==Historia== Duell Yhtiöt Oy perustettiin Turussa vuonna 1999. Sen toiminta lähti liikkeelle toimistotarvikkeiden myyntitoiminnalla. Yrityksen perustivat Petteri Nevalainen sekä Pasi Nousiainen. Vuonna 2011 yrityksen hallinto ja varasto muuttivat yhteisen katon alle Turun Biolaakson yritysalueelle. ==Duell Office== Duell Office Oy on suomalainen atk-huolto- sekä toimistotarvikkeiden myynti- ja markkinointiorganisaatio. Duell Office on osa Duell Yhtiöt Oy -konsernia. Duell Officen toiminta aloitettiin 1999. Yrityksellä on oma tuotemerkki, Duell Markers, jonka alaisuudessa markkinoidaan maali- sekä mustetusseja. ==Duell Medic== Medic Ensiaputarvike Oy on suomalainen ensiaputarvikkeiden myynti- ja markkinointiorganisaatio. Duell Medic on osa Duell Yhtiöt Oy -konsernia. Duell Medicin toiminta aloitettiin 2004. ==Safe== Safe Työsuojelutarvike Oy on suomalainen teollisen tuotannon työturvallisuustarvikkeiden myynti- ja markkinointiorganisaatio. Safe on osa Duell Yhtiöt Oy -konsernia. Safe Oy:n toiminta aloitettiin 2006. ==Duell for Kids== Duell for Kids on Duell Yhtiöiden hyväntekeväisyysohjelma, jolla tuetaan lapsien ja nuorten parissa toimivia yhdistyksiä ja järjestöjä. Vuonna 2011 Duell for Kids tuki Lastenklinikoiden Kummeja. == Lähteet == ==Aiheesta muualla== *Duell Yhtiöt *Duell Medic *Duell Office *Safe Työturvallisuus *Duell Markers Luokka:Suomalaiset vähittäiskaupan yritykset
Charles Sheaffer

Charles Miller Sheaffer nuorempi (6. joulukuuta 1904 – 28. elokuuta 1989) oli yhdysvaltalainen maahockeypelaaja. Hän kilpaili vuoden 1932 kesäolympialaisissa Los Angelesissa ja sai joukkueineen pronssia. Lisäksi hän osallistui vuoden 1936 kesäolympialaisiin Berliinissä ja oli mukana sijoittumassa kymmenenneksi.Charles Sheaffer Biography and Olympic Results | Olympics at Sports-Reference.com Sheaffer oli kotoisin Pennsylvaniasta, valmistui Pennsylvanian yliopistosta ja työskenteli vakuutuskauppiaana. == Lähteet == Luokka:Yhdysvaltalaiset maahockeypelaajat Luokka:Yhdysvaltalaiset olympiamitalistit Luokka:Vuonna 1904 syntyneet Luokka:Vuonna 1989 kuolleet
Robert Hennet

Robert Joseph Charles Hennet (22. tammikuuta 1886 – 1930) oli belgialainen miekkailija. Hän oli mukana voittamassa kultaa kalvan joukkuekilpailussa vuoden 1912 kesäolympialaisissa Tukholmassa. Hän kilpaili siellä myös floretin yksilökilpailussa ja säilän joukkuekilpailussa.Robert Hennet Biography and Olympic Results | Olympics at Sports-Reference.com Hennet osallistui vielä kesäolympialaisiin 1920 Antwerpenissä kilpaillen floretin sekä säilän joukkuekilpailuissa ja lisäksi säilän yksilökilpailussa. == Lähteet == Luokka:Belgialaiset miekkailijat Luokka:Belgialaiset olympiavoittajat Luokka:Vuonna 1886 syntyneet Luokka:Vuonna 1930 kuolleet
Aldo Aureggi

Aldo Aureggi (6. lokakuuta 1931 Rooma – 21. elokuuta 2020) oli italialainen miekkailija ja olympiamitalisti. Aureggi saavutti floretin joukkuekilpailussa olympiahopeaa Rooman kesäolympialaisissa 1960 ja MM-pronssia vuonna 1957. Hän kuoli 88-vuotiaana 21. elokuuta 2020.https://www.coni.it/it/news/primo- piano/17321-lutto-nella-scherma-addio-ad-aldo-aureggi,-argento-del-fioretto-a- roma-60.htmlOlympedia == Lähteet == * * Profiili Italian olympiakomitea === Viitteet === == Aiheesta muualla == * Luokka:Italialaiset miekkailijat Luokka:Italialaiset olympiamitalistit Luokka:Vuonna 1931 syntyneet Luokka:Vuonna 2020 kuolleet
Laverne Eve

Laverne Eve (s. 16. kesäkuuta 1965 Nassau) on bahamalainen keihäänheittäjä. Eve on osallistunut olympialaisiin Soulissa 1988, Atlantassa 1996, Sydneyssä 2000, Ateenassa 2004 ja Pekingissä 2008. Ateenassa hän selviytyi loppukilpailuun ja sijoittui kuudenneksi tuloksella 62,77 m. Hän on vanhin olympialaisten keihäänheittokilpailuun osallistunut. Maailmanmestaruuskilpailuihin hän on osallistunut yhdeksän kertaa vuosina 1987, 1991, 1995, 1997, 1999, 2001, 2003, 2005 ja 2007. Loppukilpailuun hän selviytyi Pariisissa 2003, jossa heitti kahdeksanneksi tuloksella 59,60 m sekä Helsingissä 2005, jossa heitti kymmenenneksi tuloksella 57,10 m. Helsingin MM- kilpailuissa hänestä tuli MM-kisojen vanhin loppukilpailuun selviytynyt naiskeihäänheittäjä ja Osakassa 2007 vanhin MM-kisoihin osallistunut keihäänheittäjä. Kansainyhteisön kisoissa Eve voitti kultaa vuonna 2002 ja hopeaa 2006. Pan-Amerikan kisoissa hän sijoittui toiseksi vuosina 1995 ja 2003 sekä kolmanneksi vuosina 1999 ja 2007. Keski-Amerikan ja Karibian kisoissa hän sijoittui kuulantyönnössä kolmanneksi vuonna 1993 ja keihäänheitossa kolmanneksi vuosina 1998 ja 2006. Yleisurheilun Keski-Amerikan ja Karibian mestaruuskisoissa Eve voitti keihäänheiton mestaruuden vuosina 1989, 1991, 1999, 2001, 2003, 2005 ja 2008. Yleisurheilun maailmancupissa 1989 hän sijoittui keihäänheitossa kolmanneksi Amerikan joukkueessa. Even ennätys vanhalla keihäsmallilla on 64,78 m (vuonna 1989) ja uudella keihäsmallilla 63,73 m (2000). Lisäksi hän on työntänyt kuulaa 15,82 m (1994), heittänyt kiekkoa 52,52 m (1990) ja moukaria 54,90 m (1999). Hänen keihäänheittoennätyksensä oli vielä kesäkuussa 2017 Bahaman ennätys. Kiekkoennätys oli Bahaman ennätys vuoteen 2016 asti. Syyskuussa 2005 hän heitti Monacossa 40-vuotiaiden maailmanennätyksen 61,96 m ja kesäkuussa 2010 Nassaussa 45-vuotiaiden maailmanennätyksen 53,88 m. ==Lähteet== Luokka:Bahamalaiset keihäänheittäjät Luokka:Vuonna 1965 syntyneet Luokka:Elävät henkilöt
Alberto Pellegrino

Alberto Pellegrino (20. toukokuuta 1930 Tunis – 9. maaliskuuta 1996 Milano) oli italialainen miekkailija. Hän oli mukana voittamassa kultaa kalvan joukkuekilpailussa kesäolympialaisissa 1956.Alberto Pellegrino Biography and Olympic Results | Olympics at Sports-Reference.com Kesäolympialaisissa 1960 Pellegrino joukkueineen voitti kultaa kalvalla ja sai hopeaa floretilla; hän osallistui myös yksilökilpailuun molemmissa. Hän osallistui vielä kesäolympialaisiin 1964 saaden kalvan joukkuekilpailussa hopeaa. Hän kilpaili jälleen siinä myös yksilönä. == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1930 syntyneet Luokka:Vuonna 1996 kuolleet
Jamesoninmamba

Jamesoninmamba (Dendroaspis jamesoni) on Länsi- ja Keski-Afrikassa elävä käärmelaji. Se on erittäin nopealiikkeinen ja tappavan myrkyllinen. Jamesoninmamba on sukua mustamamballe, vihermamballe ja lännenvihermamballe. == Koko ja ulkonäkö == Jamesoninmamba kasvaa 1,5–2,2 metriä pitkäksi, mutta jotkin yksilöt ovat kasvaneet jopa 3,6-metrisiksi. Käärmeen selkäpuoli on tummanvihreä tai kellertävänvihreä, vatsapuoli vaaleanvihreä tai kellertävä.Dendroaspis jamesoni Venomous snakes == Galleria == Kuva:JamesonsMamba.jpg Kuva:Jamesons Mamba 05.jpg == Katso myös == *Mambat *Myrkkytarhakäärmeet == Lähteet == == Aiheesta muualla == *ITIS: Dendroaspis jamesoni *The University of Adelaide, Australia, Clinical Toxinology Resources: Dendroaspis jamesoni Luokka:Mambat
Vladimír Jarý

Vladimír Jarý (s. 2. tammikuuta 1947) on Tšekkoslovakiaa edustanut käsipalloilija. Hän kuului hopeaa saaneeseen joukkueeseen vuoden 1972 kesäolympialaisissa Münchenissä ja kilpaili myös vuoden 1976 kesäolympialaisissa Montrealissa sijoittuen joukkueineen seitsemänneksi.Vladimír Jarý Biography and Olympic Results | Olympics at Sports-Reference.com == Lähteet == Luokka:Tšekkoslovakialaiset käsipalloilijat Luokka:Tšekkoslovakialaiset olympiamitalistit Luokka:Vuonna 1947 syntyneet Luokka:Elävät henkilöt
National Historic Landmark

National Historic Landmark (NHL) on rakennus, rakennelma tai paikka, jonka Yhdysvaltain hallinto on tunnustanut historiallisesti merkittäväksi kohteeksi. Niitä on alle 2 500 historiallisten kohteiden kansallisen rekisterin yli 80 000 kohteesta. NHL-ohjelma on liittovaltion hallinnoima, ja NHL-kohde voi olla paikka, joka on vahvasti yhdistetty johonkin merkittävään tapahtumaan Yhdysvaltain historiassa tai joka on ollut tärkeässä asemassa merkittävän maan historiaan vaikuttaneen henkilön elämässä, tai erityinen rakennus, joka edustaa jotain tiettyä tekniikkaa tai rakennustyyppiä, tai se voi olla paikka, josta voi saada merkittävää arkeologista tietoa historiasta. == Lähteet == == Aiheesta muualla == *NHL-ohjelman kotisivut National Park Servicen sivuilla *
Ruukin Into

Ruukin Into on siikajokelainen urheiluseura, aikaisemmalta nimeltään Ruukin Isku (1918–1938), on perustettu 1938. Seurassa on pelattu pesäpalloa, lentopalloa, jalkapalloa, kaukalopalloa ja vuodesta 1998 lähtien salibandya.Joukkue-esittely: Ruukin Into Salibandyliiga Nykyisin Innossa harrastetaan aktiivisimmin frisbeegolffia.Ruukin Into säilyi kakkosessa Raahen Seutu 12.4.2010 Seuran nimi tulee Ruukin taajamasta. == Lähteet == Luokka:Suomalaiset salibandyseurat Luokka:Suomalaiset lentopalloseurat Luokka:Siikajokelaiset urheiluseurat Luokka:Pesäpalloseurat Luokka:Ruukki Luokka:Vuonna 1938 perustetut urheiluseurat Luokka:Suomen Työväen Urheiluliiton jäsenseurat
Adrian Cosma

Adrian Cosma (5. kesäkuuta 1950 Bukarest – 1996) oli romanialainen käsipalloilija. Hän sai joukkueineen hopeaa kesäolympialaisissa 1976 sekä pronssia kesäolympialaisissa 1972 ja 1980.Adrian Cosma Biography and Olympic Results | Olympics at Sports-Reference.com == Lähteet == Luokka:Romanialaiset käsipalloilijat Luokka:Romanialaiset olympiamitalistit Luokka:Vuonna 1950 syntyneet Luokka:Vuonna 1996 kuolleet
Ryszard Przybysz

Ryszard Stanisław Przybysz (8. tammikuuta 1950 – 23. helmikuuta 2002) oli puolalainen käsipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.Ryszard Przybysz Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1950 syntyneet Luokka:Vuonna 2002 kuolleet
Henryk Rozmiarek

Henryk Rozmiarek (13. tammikuuta 1949 Poznań – 10. maaliskuuta 2021) oli puolalainen käsipalloilija. Hän sai kesäolympialaisissa 1976 Montrealissa joukkueineen pronssia. Lisäksi hän kuului joukkueisiin, jotka sijoittuivat kymmenenneksi kesäolympialaisissa 1972 Münchenissä ja seitsemänneksi kesäolympialaisissa 1980 Moskovassa.Henryk Rozmiarek Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1949 syntyneet Luokka:Vuonna 2021 kuolleet
Masud Minhas

Masud Ali Khan Minhas (1911 – n. 1935) oli intialainen maahockeypelaaja. Hän kilpaili vuoden 1932 kesäolympialaisissa Los Angelesissa ja kuului siellä kultaa voittaneeseen joukkueeseen.Masud Minhas Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1911 syntyneet Luokka:1930-luvulla kuolleet
Robert Cattrall

Robert Lewis "Bob" Cattrall (s. 7. lokakuuta 1957, Braintree, Essex) on brittiläinen entinen maahockeypelaaja. Hän kilpaili vuoden 1984 kesäolympialaisissa Los Angelesissa ja kuului siellä pronssia saaneeseen joukkueeseen.Bob Cattrall Biography and Olympic Results | Olympics at Sports-Reference.com == Lähteet == Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1957 syntyneet Luokka:Elävät henkilöt
Franco Bertinetti

Franco Bertinetti (14. heinäkuuta 1923 Vercelli – 6. maaliskuuta 1995 Marseille) oli italialainen miekkailija. Aloitettuaan floretilla hän otti Luigi Cantonen neuvosta aseekseen kalvan. Hän oli mukana voittamassa kultaa kalvan joukkuekilpailussa kesäolympialaisissa 1952 Helsingissä ja sitten kesäolympialaisissa 1956 Melbournessa.Franco Bertinetti Biography and Olympic Results | Olympics at Sports-Reference.com Bertinetti voitti joukkuekilpailuissa viisi kultaa miekkailun maailmanmestaruuskilpailuissa (1953, 1954, 1955, 1957, 1958); lisäksi hän sai niissä yksilönä yhden hopeisen ja kaksi pronssista mitalia. Myös Bertinettin isä Marcello voitti kaksi olympiakultaa. Hänen poikansa, joka niin ikään oli nimeltään Marcello, kilpaili itsekin myöhemmin olympialaisissa. == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1923 syntyneet Luokka:Vuonna 1995 kuolleet
Gerry Legras

Gerry Legras (s. 5. huhtikuuta 1966) on seychelliläinen entinen nyrkkeilijä. Legras kilpaili Kansainyhteisön kisoissa 1994, joissa hän hävisi alle 63,5-kiloisten sarjassa toisella kierroksella. Hän hävisi toisen ottelunsa myös Atlantan olympialaisissa 1996, mutta voitti hopeaa Kuala Lumpurissa pidetyissä vuoden 1998 Kansainyhteisön kisoissa. Legras ryhtyi myöhemmin valmentajaksi ja sai vuonna 2010 Kansainväliseltä olympiakomitealta palkinnon nuorten urheilijoiden parissa tekemästään työstä. == Lähteet == Luokka:Seychelliläiset nyrkkeilijät Luokka:Vuonna 1966 syntyneet Luokka:Elävät henkilöt
Julkaisufoorumi-hanke

Julkaisufoorumi-hanke on suomalainen tieteellisten julkaisukanavien luokitushanke. Hankkeesta vastaa Tieteellisten seurain valtuuskunta (TSV). Aloitteen siihen teki Suomen yliopistot UNIFI ry. Hanke rahoitettiin opetus- ja kulttuuriministeriön TSV:lle myöntämällä erityisavustuksella. Hanketta seuraa valmistuneen luokituksen ylläpitovaihe. JulkaisufoorumiJulkaisufoorumi- hankkeen esittely Luokitus kattaa tieteelliset lehdet, konferenssi- ja kirjasarjat sekä kirjakustantajat kaikilla tieteenaloilla. Julkaisukanavat on luokitettu 23:ssa tieteenalakohtaisessa paneelissa, joissa on yhteensä n. 210 henkilöjäsentä, pääosin professoreita, dosentteja ja vastaavia.Julkaisufoorumi-hanke: Arviointipaneelien jäsenet Luokitus karsii julkaisukanavat kaksi- tai kolmiportaisesti. Ensimmäinen porras (tieteelliset julkaisukanavat) kattaa kaikki tarkastellut kanavat. Toiselle portaalle (johtavat tieteelliset julkaisukanavat) hyväksytään niistä tieteenaloittain korkeintaan 20 %. Kolmas porras (korkeimman tason johtavat tieteelliset lehdet ja sarjat) on vapaaehtoinen ja sille hyväksytään puolestaan n. 25 % toisen tason julkaisuista eli n. 5 % alkuperäisistä. Luokituksen ensimmäinen versio on valmistunut vuoden 2011 lopulla. Se kattaa noin 19 500 lehteä ja sarjaa sekä noin 1 200 kirjankustantajaa. == Katso myös == *Julkaisufoorumi == Lähteet == == Kirjallisuutta == * * * * Niiniluoto, Ilkka: Julkaisufoorumi tiedepolitiikan välineenä. Politiikka, 2012, nro 1, s. 83–89. * Patomäki, Heikki: Julkaisuluokittelun politiikkaa: teknologia ideologiana. Politiikka, 2011, nro 4, s. 295–302. Luokka:Suomen tiede ja tekniikka Luokka:Tiedejulkaisut
Dreamtime

Dreamtime on The Cult -yhtyeen esikoisalbumi, joka julkaistiin 10. syyskuuta 1984. Levy nousi Britanniassa sijalle 21 ja sitä myytiin 60 000 kappaletta. Ensimmäinen single, ”Spiritwalker”, saavutti ensimmäisen sijan UK Indie Chart -listalla. == Kappaleet == Kaikki kappaleet kirjoittanut Ian Astbury ja Billy Duffy, ellei toisin mainita. ; A-puoli # # # # # ; B-puoli # * # # # # == kokoonpano == * Ian Astbury – laulu * Billy Duffy – kitara * Jamie Stewart – basso, taustalaulu * Nigel Preston – rummut, lyömäsoittimet == Arvostelut == * Allmusic: Allmusic review == Lähteet == Luokka:Vuoden 1984 esikoisalbumit Luokka:The Cultin albumit
Nykäsen Matti

Nykäsen Matti oli tosi-tv-sarja, jossa seurattiin Matti Nykäsen elämää. Ohjelmaa esitti Jim-kanava. Sarjan ensimmäinen jakso rikkoi kanavan katsojaennätykset, kun sitä katsoi yli 490 000 katsojaa.http://www.iltasanomat.fi/viihde/nykasen-matti-rikkoi- katsojaennatyksen/art-1288455069130.html == Ensimmäinen tuotantokausi == Jakso Nimi Ensiesitys 1\. Muuttunut mies 13. maaliskuuta 2012 2\. Matti ja musiikki 20. maaliskuuta 2012 3\. Koko kansan Matti 27. maaliskuuta 2012 4\. Maailman paras mäkihyppääjä 3. huhtikuuta 2012 5\. Matti veteraanimäkihypyn MM-kisoissa 10. huhtikuuta 2012 6\. Syytön? 17. huhtikuuta 2012 7\. Syyttömänä vankilassa 24. huhtikuuta 2012 8\. Rakkaus 1. toukokuuta 2012 9\. Matti ja media 8. toukokuuta 2012 10\. Tulevaisuus 15. toukokuuta 2012 == Toinen tuotantokausi == Jakso Nimi Ensiesitys 1\. - 5. maaliskuuta 2013 2\. Matti järjestää Susannalle ikimuistoisen syntymäpäivän 12. maaliskuuta 2013 3\. Tällä viikolla Matti ja Susanna vierailevat ensin Janne Ahosen luona ja matkaavat sitten Kuopioon, missä Matilla on edessään tiukka mäkihyppyleiri 19. maaliskuuta 2013 4\. Tänään kamerat seuraavat Mattia ja Susannaa Kanarialle, missä pariskunta viettää yhdistettyä loma- ja keikkamatkaa 26. maaliskuuta 2013 5\. Tämän illan jaksossa Matti ja Jussi Niemi ahkeroivat levytysstudiolla Matin tulevan hittibiisin parissa 2. huhtikuuta 2013 6\. Tänään Matilla ja Susannalla on tiedossa hauska ilta Urheilugaalassa, missä Matti tapaa tietenkin paljon vanhoja tuttuja 9. huhtikuuta 2013 7\. Tämän viikon jaksossa tapaamme Jyväskylässä yksinäisen Mati 16. huhtikuuta 2013 8\. Sairauslomalta hiljalleen paluuta tekevä Matti saapuu Helsinkiin tapaamaan luottotoimittajaansa Kai Merilää sekä vieraillakseen Hjallis Harkimon talk show’ssa 23. huhtikuuta 2013 9\. Sairauslomansa juuri päättänyt Matti lähtee Kuopioon osallistuakseen suomalaisen mäkihypyn pelastamiseksi järjestettyyn tapahtumaan 30. huhtikuuta 2013 10\. Kauden viimeisessä jaksossa Matti lomailee ja keikkailee Kanarialla, ja työn alla on myös uusi juttu 7 päivää -lehteen 7. toukokuuta 2013 == Lähteet == Luokka:2010-luvun suomalaiset tositelevisiosarjat Luokka:Matti Nykänen Luokka:Jimin televisio-ohjelmat
James Hinchcliffe

James Hinchcliffe (s. 5. joulukuuta 1986 Oakville, Ontario) on kanadalainen kilpa-autoilija. Hän kilpailee tällä hetkellä IndyCar Seriesissä, Andretti Autosport -tallissa. ==Ammattilaisura== Ennen IndyCar-uraansa Hinchcliffe ajoi muun muassa kausilla 2006–2007 ja 2007–2008 jo kuopatussa A1 Grand Prix -sarjassa Kanadan tiimissä. IndyCar-debyyttinsä hän teki vuoden 2011 toisessa osakilpailussa, Alabamassa. Tulokaskaudellaan Hinchcliffe sijoittui lopulta kahdenneksitoista, ja hänet valittiin myös vuoden parhaaksi tulokaskuljettajaksi. Newman/Haas Racing päätti jättää IndyCarin kauden 2011 jälkeen, pakottaen Hinchcliffen vaihtamaan tallia. Lopulta hän löysi tallipaikan NASCARiin siirtyneen Danica Patrickin korvaajana Andretti Autosport -tallista. Luokka:Kanadalaiset autourheilijat Luokka:Vuonna 1986 syntyneet Luokka:Elävät henkilöt
Herman Horn Johannessen

Herman Horn Johannessen (s. 5. huhtikuuta 1964 Oslo) on norjalainen entinen kilpapurjehtija ja olympiamitalisti. Hänen seuransa on oslolainen KNS. Johannessen osallistui olympialaisiin ensimmäistä kertaa Soulissa 1988, jossa hän oli 470-luokan 13. parinsa Karl-Einar Jensenin kanssa. Hän voitti vuonna 1991 Bergenissä samassa sarjassa Euroopan-mestaruuden ja oli vuoden 1992 olympialaisissa viides Pål McCarthyn parina. Johannessen kilpaili myöhemmin soling-luokassa, jossa hän sai EM-hopeaa 1995 ja kisojen pronssia sekä 1996 että 1997. Hän oli mukana lajissa olympialaisissa 1996, joissa Norja oli yhdeksäs ja Sydneyn kisoissa 2000, joissa maan venekunta sai pronssia. Johannessen oli jäänyt luokassa MM-kilpailujen neljännelle sijalle vuonna 1999. == Lähteet == Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1964 syntyneet Luokka:Elävät henkilöt
M/S Mariner of the Seas

M/S Mariner of the Seas on Royal Caribbean Internationalin Turussa vuonna 2003 valmistunut risteilyalus. Aluksessa on mm. kiipeilyseinä ja kuntosali. == Rakentaminen == ALus tilattiin Kvaerner Masa Yardsin Turun telakalta. Sen köli laskettiin 27. syyskuuta 2000 telakkanumerolla 1348 ja alus laskettiin vesille 28. helmikuuta 2003. Alus luovutettiin 29. lokakuuta 2003 Nassauhun Bahamalla rekisteröidylle Mariner of the Seas Inc:lle, joka luovutti hallinnan edelleen RCCL Cruises Limitedille.faktaomfartyg.se == Käyttöhistoria == Alus asetettiin 23. marraskuuta 2003 risteilyaluksena Fort Lauderdalesta Karibialle. == Lähteet == == Aiheesta muualla == Luokka:Risteilyalukset Luokka:Royal Caribbean International Luokka:Masa Yardsin valmistamat alukset
Tomas Scheckter

Tomas Scheckter (s. 21. syyskuuta 1980 Monte Carlo, Monaco) on eteläafrikkalainen kilpa-autoilija, joka kilpailee tällä hetkellä IndyCar Seriesissä Dreyer & Reinbold Racing -tallissa. Hän on vuoden 1979 F1-maailmanmestarin Jody Scheckterin poika. ==Ammattilaisura== Ennen siirtymistään Pohjois-Amerikkaan Scheckter ajoi eri pikkuformulaluokissa tavoitteenaan paikka tulevaisuudessa F1-sarjasta. Hän oli kaudella 2001 lyhyen ajan Jaguar Racingin testikuljettajana, mutta siirtyi jo seuraavana vuonna IRL:ään. Hän otti avausvoittonsa jo tulokaskaudellaan Michiganin osakilpailussa. Scheckter ajoi kaudella 2005-06 neljä kilpailua A1 Grand Prix -sarjassa Etelä-Afrikan riveissä. ==Lähteet== Luokka:Eteläafrikkalaiset autourheilijat Luokka:Vuonna 1980 syntyneet Luokka:Elävät henkilöt
Cheruvari Lakshmanan

Cheruvari Kottieth Lakshmanan (5. huhtikuuta 1898 Kannur - 3\. lokakuuta 1970 New Delhi) oli intialainen lääkäri. Hän myös kilpaili pika-aitajuoksussa. Lakshmanan opiskeli ensin kristillisessä koulussa Madrasissa ja jatkoi lääketieteelliseen kouluun. Hän oli Madrasissa yliopistonsa krikettijoukkueen jäsen ja menestyi myös tenniksessä yleisurheilun lisäksi. Myöhemmin Lakshmanan opiskeli lääketiedettä Lontoossa asti. Lakshmanan osallistui 110 metrin aitajuoksussa vuoden 1924 olympialaisiin, joissa hän putosi alkuerissä, ja siirtyi seuraavana vuonna Intian armeijaan lääkintätehtäviin. Hän toimi armeijassa vuoteen 1935 saakka, jonka jälkeen hänellä oli erilaisia johtajan titteleitä kuten Intian hygienia- ja kansanterveysinstituutin julkisen terveydenhuollon professorin ja johtajan työ. Lakshmanan oli myös maansa presidentin kunniakirurgi 1950-luvun lopulla ja työskenteli Punaisella Ristillä lopetettuaan uransa Intian hallinnossa. Lakshmanan sai uransa aikana useita palkintoja, kuten Padma Bhushanin, Ruotsin ja Neuvostoliiton Punaisen Ristin tunnustukset. Hänet nimitettiin myös Unicefin erikoiskonsultiksi, ja hän oli Intian tuberkuloosiliiton puheenjohtaja kuuden vuoden ajan 1950-luvulla. == Lähteet == Luokka:Intialaiset lääkärit Luokka:Intialaiset pika-aitajuoksijat Luokka:Vuonna 1898 syntyneet Luokka:Vuonna 1970 kuolleet
Henry Livermore Abbott

Henry Livermore Abbott (21. tammikuuta 1842 Lowell, Massachusetts – 6. toukokuuta 1864 Wilderness, Virginia) oli Unionin armeijan majuri Yhdysvaltain sisällissodassa. Abbott oli sotilasarvoltaan majuri, mutta hänet ylennettiin postuumisti brevet prikaatikenraaliksi. Hän komensi Massachusettsin 20. vapaaehtoisjalkaväkirykmenttiä. Abbott haavottui vakavasti Wildernessin taistelussa 6. toukokuuta 1864 ja kuoli myöhemmin samana päivänä kenttäsairaalassa. Abbottin isä oli tunnettu tuomari ja Yhdysvaltain edustajainhuoneen edustaja Josiah Gardner Abbott. Luokka:Yhdysvaltain sisällissodan pohjoisvaltioiden kenraalit Luokka:Vuonna 1842 syntyneet Luokka:Vuonna 1864 kuolleet